
Comme  tout  systeme  juridique,  le  droit  international  détermine  les  principes  que  ses sujets doivent respecter dans leurs relations et les procédures qu’ils doivent suivre et établit la sanction des comportaments contraires á ces prescriptions. Les règles d’action – ou d’abstention – qui s’imposent aux Ėtats constituent le corps même du droit international et reposent sur les principes  généraux.  Le  reglementation  internationale  des  questions  des  droits  de  ľenfant  fait appel  á  toutes  sources  du  droit  international.  Mais  la  place  respective  de  chacune  d’elle  ne correspond pas á son importance relative en droit international général
Cuvinte cheie/mots clés

1.  Încercarea  de  a  formula  o  definiţie  a  copilului  în  dreptul internaţional umanitar
Asasinarea  copiilor  palestinieni  de  către  forţele  armate  de  ocupaţie israeliene,  chiar  sub  ochii  mass-mediei  internaţionale  a  fost  un  puternic impuls umanitar pentru documentarea şi realizarea acestui material.
Întrucât în dreptul internaţional umanitar nu este consacrată in terminis o definiţie a noţiunii de copil a revenit doctrinei şi jurisprudenţei rolul de a o formula  făcând  trimitere  implicită  la  dreptul  internaţional  general.  Şi  totuşi, instrumente juridice internaţionale de drept umanitar conţin în textul a peste 40  de  articole  ale  celor  patru  Convenţii  de  la  Geneva  din  1949  şi  ale Protocoalelor lor Adiţionale prevederi referitoare la protecţia specială directă acordată  copiilor.  Textul  acestor  articole  face  trimitere  doar  la  termenul ,,copii”, ,,adolescenţi”, ,,copiii cu vârsta mai mică de 12 ani”, ,,copii cu vârsta mai  mică  de  15  ani”,  ,,persoanele  cu  vârsta  mai  mică  de  18  ani”,  sau   ,,minori” 187  prin care sunt indicate anumite criterii pentru a preciza diferitele condiţii  de  vulnerabilitate 188 .  Alături  de  alte  criterii  presupuse  a  fi  obiective care  pot  fi  luate  în  consideraţie  precum  cele  morfologice,  culturale,  sociale, vârsta este o măsură a vulnerabilităţii, întrucât referirile la 12, 15 sau 18 ani departe de a constitui limite temporale, sunt mai degrabă întinderi diferite ale protecţiei,  în  funcţie  de  gradul  diferit  de  vulnerabilitate  pe  care  îl  poate prezenta un copil în cursul dezvoltării sale 189 .
Dreptul  internaţional  umanitar  precizează  vârsta  de  18  ani  ca  limită  a unei  condiţii  speciale  de  vulnerabilitate  şi  a  nevoii  de  protecţie,  unele distincţii  suplimentare  fiind  introduse  în  funcţie  de  vârsta  copilului:  dacă acesta are mai mult sau mai puţin de 15 ani, respectiv mai mult sau mai puţin de 12 ani 190 .
Unii autori 191  apreciază că ,,Limita de vârstă de 15 ani a fost aleasă pentru că dezvoltarea  facultăţilor,  începând  cu  această  vârstă,  este  în  general  de  aşa natură încât măsurile speciale nu se mai impun cu aceeaşi necesitate” sau într-o interpretare mai elastică a Protocoalelor ,,vârsta de 15 ani, corespunde, cel mai adesea, unei dezvoltări a facultăţilor în aşa fel încât măsurile speciale nu se  mai  impun  cu  aceeaşi  necesitate.  E  bine,  totodată,  să  păstrăm  o  anumită elasticitate,  pentru  că  putem  să  ne  regăsim  în  faţa  unor  indivizi  care,  chiar după 15 ani, sunt încă copii, atât din punct de vedere fizic cât şi din punct de
vedere mintal 192 .”
Într-o altă opinie se susţine că instrumentele juridice de drept umanitar – Convenţiile de la Geneva din 1949 şi Protocoalele lor Adiţionale – ,,reflectă o înţelegere demodată şi patriarhală a aspectelor privind protecţia” 193 .
187   Convenţia  a  IV-a  cu  privire  la  protecţia  persoanelor  civile  în  timp  de  război,  art.17; 50)1),(2),(3),(4); 132, 24(1),(3); 94(2); 14(1); 23(1); 38; 50(5); 68(4),(5); 51(21; 76(5).
–    Protocolul Adiţional I, art. 70(1); 77(1),)2),(5); 78.
–    Protocolul Adiţional II, art.4(3); 6(4).
188   Yves  Sandoz,  Christophe  Swinarski  şi  Bruno  Zimerman,  Comentarii  la  Protocoalele Adiţionale  din  1977,  CICR/Martinus  Nijhoff  Publishers,  Geneva,  1986,  p.923,  par.3178, p.1402,par.3178.
189   Nairi  Arzoumanian  şi  Francesca  Pizzutelli,  Victime  şi  călăi,  articol  publicat  în  Revue Internationale de la Croix-Rouge, nr.852, vol.85, Dec.2003 şi în R.R.D.U. nr.1(48) 2004, p.31-43.
Pentru  o  privire  de  ansamblu  şi  actuală  a  se  vedea:  Raportul  complementar  al  reprezentantului special  al  Secretarului  General,  însărcinat  cu  studierea  impactului  conflictelor  armate  asupra copiilor,  UN  DOC.  E/CN 4/ 200/71,  9  febr.2000,  par.8  şi  13;  Raportul  Secretarului  General  al Naţiunilor Unite asupra copiilor şi conflictelor armate, UN DOC. S/2002/1299, 26 nov.2002.
190  N.Arzoumanian şi F.Pizzutelli, op.cit.p.32.
191   Jean  Pictet,  Comentarii  la  Convenţiile  de  la  Geneva  din  1949,  CICR,  Geneva,  vol.4,  1956, p.201
123 Sandoz, Swinarschi şi Zimmerman, op.cit.p.924.
124 Judith G.Gardam, Michelle J.Jarvis, ,,Women, Armed conflit and International Law”, Kluwer Law International, The Haque/London/Boston, 2001, p.107.
Din  cele  ce  preced,  observăm  încă  o  dată  că  nedând  o  definiţie copilului,  aplicabilă  ca  lex  specialis  în  caz  de  conflict  armat,  dreptul internaţional umanitar face trimitere la definiţia astfel cum este formulată în dreptul   internaţional.   Potrivit   art.1   al   Convenţiei   asupra   drepturilor copilului 194 ,,copilul  este  o  fiinţă  umană  cu  vârsta  sub  18  ani,  cu  excepţia cazului în care majoratul este dobândit mai repede în virtutea legislaţiei care o se aplică.”
Referinţa  la  legislaţiile  naţionale  este  un  obstacol  în  aplicarea  unei reguli  cutumiare  internaţionale,  care  să  fixeze  18  ani  vârsta  limită  pentru definirea copilului. Legislaţia naţională poate să coboare sau să ridice această limită de vârstă, care va depinde de fiecare sistem juridic, inspirat el însuşi din sistemele economice, culturale şi sociale din fiecare stat 195 .
Alte  instrumente  juridice  internaţionale  au  adoptat  această  vârstă  fără rezerve ulterioare. Exempli gratia, Convenţia asupra interzicerii celor mai rele forme de muncă a copiilor şi acţiunea imediată în vederea eliminării acestora (art.2),  adoptată  la  17  iunie  1999  de  Organizaţia  Internaţională  a  Muncii (intrată în vigoare la 19 nov.2000) şi Protocolul asupra implicării copiilor în conflictele armate, adiţional la Convenţia privind drepturile copilului, adoptat de Adunarea Generală ONU prin Rezoluţia nr.54/263 (Anexa I/25 mai 2002). S.Beaty,   DOC.   nr.106-37(2000),   care   stabileşte   vârsta   minimă   pentru
recrutare şi participarea la ostilităţi, ridicându-se vârsta pentru recrutare la 18 ani, faţă de 15 ani, limita prevăzută în dreptul internaţional actual.
2.  Standarde  ale  instrumentelor  juridice  internaţionale  de  drept internaţional umanitar privind protecţia copiilor în caz de conflict armat
De  abia  în  1977,  cu  ocazia  redactării  Protocoalelor  Adiţionale  la Convenţiile  de  la  Geneva,  avem  ocazia  să  vedem  pentru  prima  dată  într-un text de drept noţiunea de copii participanţi la un conflict armat 196 .  Articolul 77 (2) al Protocolului Adiţional I, aplicabil conflictelor armate internaţionale,  impune  părţilor  dintr-un  conflict  armat  să  ia  ,,toate  măsurile posibile  în  practică  pentru  ca  copiii  de  mai  puţin  de  15  ani  să  nu  participe
194  Convenţia a fost adoptată de către Adunarea Generală prin Rezoluţia 44/25/1989. UN DOC. A/RES/44/25, 20 nov.1989. Convenţia a fost ratificată până acum (13 dec.2004) de 192 de state.
195  N.Arzoumanian, F.Pizutelli, op.cit.p.33.
196   Această  constatare  este  cu  atât  mai  surprinzătoare  cu  cât  fenomenul  utilizării  copiilor  ca soldaţi este cunoscut de mult timp. Jeanne d’Arc era o fată-soldat. Lipsa oricărei dispoziţii în ceea ce  priveşte  copiii-soldaţi  în  cele  patru  Convenţii  de  la  Geneva  din  1949  s-ar  explica  prin considerarea, răspândită la momentul respectiv, că dreptul internaţional umanitar nu ar trebui să se  interpună  între  state  şi  resortisanţii    acestora  şi  nu  ar  trebui  să  se  atingă  de  suveranitatea statelor.  A  se  vedea,  Francoise  Bugnion,  ,,Copiii-soldaţi,  Dreptul  Internaţional  Umanitar  şi Carta Africană a drepturilor şi a bunăstării copilului”. La Revue Africaine de droit international et comparé, tome 12, No.2, 2000, p.266.
direct la ostilităţi, mai ales abţinându-se să îi recruteze în cadrul forţelor lor armate 197 .”
Acest paragraf impune Părţilor în conflict două obligaţii, diferite prin natura şi  conţinutul  lor.  Prima  este  obligaţia  de  mijloace:  ea  are  ca  obiect  un  anumit comportament (acela de a ,,lua toate măsurile posibile în practică” pentru a evita participarea copiilor sub 15 ani la ostilităţi), şi nu rezultatul acestui comportament. A doua obligaţie este, din contră, o obligaţie de rezultat: părţile în conflict nu pot recruta copii sub 15 ani în forţele lor armate 198 . Diferenţa de natură între aceste două  obligaţii  are  consecinţe  importante  în  termeni  de  responsabilitate  juridică. Părţile în conflict vor fi considerate responsabile în cazul recrutării copiilor sub 15 ani, în timp ce ele nu vor fi considerate responsabile în cazul participării directe a acestor  copii  per  se,  de  exemplu  dacă  măsurile  luate  în  această  privinţă  s-au dovedit ineficace.
Obligaţiile  conţinute  în  Protocolul  Adiţional  II,  aplicabile  conflictelor armate  care  nu  sunt  internaţionale,  sunt  mai  complete  ca  acelea  aplicabile conflictelor armate internaţionale. Articolul 43 (3) din Protocolul II interzice recrutarea  copiilor  sub  15  ani,  dar  şi  participarea  lor  directă  la  ostilităţi, impunând părţilor două obligaţii de rezultat 199 . În mod particular, interzicerea participării la ostilităţi este absolută 200 : ea vizează atât participarea directă, cât şi participarea indirectă 201  la ostilităţi.
Negocierile din cadrul Convenţiei asupra drepturilor copilului au reluat substanţa obligaţiilor Protocolului I, formulând o obligaţie de mijloace în ceea ce priveşte participarea directă a copiilor la ostilităţi şi o obligaţie de rezultat în ce priveşte înrolarea lor 202 . Această dispoziţie, aplicabilă în timp de pace ca
197  Paragraful continuă: ,,În timp ce încorporează persoane care au mai mult de 15 ani dar mai puţin de 18, Părţile în conflict vor încerca să acorde prioritate celor mai în vârstă”. Articolul 77 (2) Protocol I.
198   Ne  putem  întreba  care  este  aici  semnificaţia  exactă  a  termenului  ,,a  recruta”.  Lucrările pregătitoare ale celor două Protocoale par să indice că el a fost folosit prin opoziţie cu angajarea voluntară, a cărei interzicere era considerată ca irealistă de către negociatori (a se vedea: Sandoz, Swinarski şi Zimermann, op.cit.nota 17), p.924-925, par.3184. În acelaşi timp, sensul ordinar al cuvântului   ,,recrutare”   nu   exclude   mai   mult   angajarea   voluntară   decât   înrolarea   forţată: ,,înseamnă, în general, ,,a forma (o trupă) adunând oameni”, ,,a angaja (oameni) pentru a forma o trupă”, a se vedea Le petit Robert: Dictionnaires le Robert, Paris, 2000.
199  ,,Copiii cu vârsta sub 15 ani nu trebuie recrutaţi în forţele sau grupările armate, nici autorizaţi să ia parte la ostilităţi”. Articolul 4(3), Protocolul I.
200   Maria  Teresa  Dutli,  ,,Copii-combatanţi  prizonieri”,  Revue  internationale  de  la  Croix-Rouge no. 785, sept.-oct. 1990, p.460
201   ,,În  principiu,  lipsa  recrutării  cuprinde,  de  asemenea,  interdicţia  de  a  accepta  înrolarea voluntară.  Copilul  nu  numai  că  nu  poate  fi  recrutat,  nici  înrolat,  dar,  mai  mult,  el  nu  va  fi autorizat să ,,ia parte la ostilităţi”, adică să participe la operaţiuni militare cum ar fi colectarea de informaţii,  transmiterea  ordinelor,  transportul  muniţiei  şi  al  proviziilor  sau  chiar  la  acte  de sabotaj”. Sandoz, Swinarski şi Zimermann, op.cit, p.1404.
202  Textul paragrafelor 2 şi 3 din articolul 38 al Convenţiei nu diferă fundamental de cel al art.77(2) din Protocolul I. El enunţă: ,,2. Statele-Părţi se abţin să înroleze în cadrul forţelor lor armate orice persoană care nu are încă vârsta de 15 ani. Când încorporează persoane cu vârsta peste 15 ani, dar mai puţin de 18,, statele-părţi se străduie să înroleze cu prioritate cele mai în vârstă persoane.”
şi  în  timpul  conflictului  armat,  clarifică  eventualele  îndoieli  care  privesc obligaţiile  statelor  care  nu  iau  parte  la  conflicte  armate.  Totodată,  ea  nu marchează  un  progres  veritabil.  Din  contră,  este  mai  slabă  decât  în  dreptul existent aplicabil conflictelor armate care nu sunt internaţionale 203 .
Protocolul  facultativ  la  Convenţia  asupra  drepturilor  copilului  care priveşte  implicarea  copiilor  în  conflicte  armate  ar  fi  trebuit  să  remedieze limitele Convenţiei şi să stabilească un nou standard, ridicând la 18 ani vârsta minimă  de  recrutare  şi  de  participare  a  copiilor  la  ostilităţi 204 .  Rezultatul acestor negocieri a fost totuşi mai nuanţat. Acest Protocol a ridicat la 18 ani pragul participării directe a copiilor la ostilităţi, impunând statelor o obligaţie de   mijloace,   care   reia   terminologia   Convenţiei 205 .   În   ceea   ce   priveşte
recrutarea, menţiunea limitei de 18 ani a fost obţinută cu preţul unei distincţii între   regimul   de   recrutare   obligatoriu   şi   cel   al   angajării   voluntare 206 . Protocolul  ridică  la  18  ani  vârsta  minimă  de  recrutare  obligatorie  în  cadrul forţelor armate ale unui stat 207 . Impunând evidenţierea vârstei minime pentru angajarea voluntară, el admite totuşi recrutarea voluntară a copiilor între 15 şi
18 ani, în vederea încorporării acestora în şcoli militare 208 . Obligaţiile impuse grupărilor armate sunt mai complete şi mai constrângătoare decât cele impuse statelor. ,,Grupările armate distincte de forţele armate ale unui stat nu ar trebui în nici o împrejurare să înroleze şi nici să folosească în ostilităţi persoane care au sub 18 ani 209 .”
3.  Consiliul  de  Securitate  al  Naţiunilor  Unite:  Responsabilitatea statelor şi a grupurilor armate
În aceşti ultimi ani, Consiliul de Securitate al Naţiunilor Unite a adoptat o  poziţie  din  ce  în  ce  mai  atentă  a  problematicii  copiilor-soldaţi  şi  a condamnat  ferm  violarea  regulilor  internaţionale  care  interzic  recrutarea  şi folosirea  copiilor  în  conflictele  armate.  Consiliul  de  Securitate  a  vizat  fără diferenţe orice parte a conflictelor armate: nu numai statele, ci şi actorii non statali, cum ar fi grupurile armate implicate într-un conflict armat intern 210 .
În august 2000, Consiliul de Securitate a atras atenţia asupra faptului că violările  sistematice,  flagrante  şi  generalizate  ale  dreptului  internaţional umanitar şi dreptului drepturilor omului, bineînţeles şi cel referitor la dreptul copilului,  în  situaţiile  de  conflict  armat  ,,pot  să  constituie  o  ameninţare  la adresa păcii şi securităţii internaţionale” 211 .
Această  calificare  ar  permite  teoretic  Consiliului  de  Securitate  să recurgă  la  măsurile  prevăzute  în  articolul  41  din  Carta  Naţiunilor  Unite  în ceea ce priveşte măsurile coercitive pentru a garanta aplicarea dreptului care protejează copiii.
Într-adevăr, în noiembrie 2001, Consiliul de Securitate l-a rugat pe Secretarul  General  să-i  prezinte  o  listă  cu  părţile  conflictelor  armate care  recrutează  sau  folosesc  copii  în  situaţii  în  care  Consiliul  este sesizat  să  intervină 212 .  Prezentarea  acestei  liste,  anexate  la  Raportul 2002  al  Secretarului  General  al  Naţiunilor  Unite  asupra  copiilor  şi
conflictelor armate 213 , a constituit ocazia de a elabora o strategie în mai multe  etape.  Întâi,  Consiliul  va  începe  un  dialog  cu  părţile  conflictelor armate  care  recrutează  şi  folosesc  copii,  în  vederea  elaborării  unor planuri de acţiune ,,clare şi însoţite de un termen limită” pentru a pune capăt  acestei  practici 214 .  Statele  şi  grupurile  armate  menţionate  în  lista anexată raportului Secretarului General, în particular, vor trebui să dea informaţii  asupra  măsurilor  luate  pentru  a  pune  capăt  recrutării  şi utilizării copiilor 215 . Dacă, după examinarea acestor măsuri, Consiliul de Securitate  consideră  insuficient  progresul  făcut,  va  avea  în  vedere ,,luarea   unor   măsuri   potrivite   pentru   a   rezolva   această   problemă, conform Cartei Naţiunilor Unite şi Rezoluţiei 1379 (2001)” 216 .
4. Responsabilitatea penală individuală a recrutorilor 217  Recrutarea şi folosirea copiilor – ca şi crime de război
Analiza de faţă arată că interzicerea recrutării copiilor sub 15 ani şi obligarea lor de a participa direct la ostilităţi este bine stabilită de dreptul internaţional  convenţional  şi  face,  începând  din  acest  moment,  parte  din dreptul  internaţional  cutumiar 218 .  Aceasta  nu  este  de  ajuns,  totuşi,  pentru ca violarea acestor reguli să implice responsabilitatea penală individuală a persoanei care a recrutat copilul sau care l-a utilizat pentru a participa la ostilităţi.  Pentru  ca  responsabilitatea  penală  individuală  să  fie  pusă  în cauză,  este  necesară  stabilirea  existenţei  nu  numai  a  regulilor  primare, care   interzic   comportamentul,   dar   şi   a   regulilor   secundare,   care incriminează violările 219 .
Statutul de la Roma al Curţii Penale Internaţionale- intrat în vigoare la  1  iulie  2002  –  stabileşte  printre  crimele  de  război  care  implică responsabilitatea  penală  individuală,  ,,faptul  de  a  proceda  la  conscripţia sau la înrolarea copiilor cu vârstă sub 15 ani” (în forţele armate, naţionale sau  nenaţionale,  sau  în  grupurile  armate)  ca  şi  faptul  de  ,,a-i  face  să participe activ la ostilităţi” 220 .
Termenii de ,,conscripţie” şi ,,înrolare” 221  înlocuiesc în textul Statutului termenul  ,,recrutare”,  utilizat  în  majoritatea  celorlalte  instrumente  analizate, pentru  a  nu  incrimina  campaniile  de  promovare  a  înscrierii  copiilor  în  şcoli militare 222 .  În  ceea  ce  priveşte  semnificaţia  exactă  a  noţiunii  de  participare ,,activă”  la  ostilităţi,  lucrările  pregătitoare  lasă  să  se  înţeleagă  că  este  mai largă decât cea de participare ,,directă”:
Cuvintele ,,utilizare” şi ,,participare” sunt folosite astfel încât să acopere în acelaşi timp participarea directă la luptă şi participarea activă la activităţi în raport cu lupta, cum ar fi recunoaşterea, spionajul, sabotajul, dar şi folosirea copiilor  ca  momeli,  ca  mesageri  sau  ca  posturi  militare  de  control.  Nu  sunt vizate activităţile care nu au în mod evident nici un raport cu ostilităţile, cum ar   fi   livrarea   proviziilor   alimentare   la   o   bază   aeriană   sau   angajarea personalului  de  serviciu  în  cartierele  rezervate  ofiţerilor  căsătoriţi.  Per  a
contrario,  angajarea  copiilor  drept  comisionari  pentru  a  aproviziona  frontul sau la alte activităţi pe front chiar este acoperită de această terminologie” 223 .
Recrutarea   şi   utilizarea   copiilor   sub   15   ani   sunt   incriminate   de asemenea  şi  de  Statutul  Tribunalului  special  pentru  Sierra  Leone 224 .  Primul proiect  al  Statutului,  propus  Consiliului  de  Securitate  de  către  Secretarul General  al  Naţiunilor  Unite,  condamna,  printre  violările  grave  ale  Dreptului Internaţional  Umanitar,  ,,răpirea  şi  înrolarea  forţată  a  copiilor  sub  15  ani  în forţe sau grupări armate, în vederea participării active la ostilităţi” 225 .  Această formulare,   foarte   restrictivă,   varia   în   raport   cu   Statutul   Curţii   Penale Internaţionale.  Numai  răpirea  copiilor  sub  15  ani  şi  înrolarea  lor  forţată  în forţe sau grupări armate erau condamnate. Participarea copiilor la ostilităţi nu era considerată o crimă per se, ci mai degrabă ca elementul subiectiv (mens rea) al celor două crime precedente. O asemenea alegere se explică, conform Secretarului General, prin ,,caracterul contestabil în dreptul obişnuit al crimei definite în termenii Statutului Curţii Penale Internaţionale” 226 . Prima versiune a  Statutului  condamnă,  deci,  nu  elementele  specifice  unei  noi  crime,  ci  mai degrabă nişte acţiuni care constituiau deja nişte crime în sine 227 .
Înţelesul formulării propuse de Raportul Secretarului General era mult mai  limitat  decât  interdicţia,  în  drept  obişnuit,  a  recrutării  şi  participării directe a copiilor la ostilităţi. De aceea, a provocat mai multe critici. În cele din  urmă,  Consiliul  de  Securitate  a  refuzat  formula  propusă,  pe  care  a înlocuit-o cu cea din Statutul Curţii Penale Internaţionale. Articolul 4 (c) din Statutul Tribunalului special pentru Sierra Leone califica drept violare gravă a dreptului internaţional umanitar faptul de: ,,Conscripting or enlisting children under  the  age  of  15  yers  into  armed  forces  or  groups  or  using  them  to participate actively in hostilities” 228 .
Toate  persoanele  care  sunt  în  prezent  în  aşteptarea  judecăţii  în  faţa Tribunalului  special  au  fost  acuzate  de  crime  de  recrutare  şi  utilizare  a copiilor 229 .
5. Natura cutumiară a crimei
Curtea Penală Internaţională nu are competenţă decât în ceea ce priveşte crimele  comise  după  intrarea  în  vigoare  a  Statutului 230   său,  la  1  iulie  2002. Competenţa ratione temporis a Tribunalului special pentru Sierra Leone, din contră,  se  extinde  la  crimele  comise  începând  cu  30  noiembrie  1996,  adică înainte de intrarea în vigoare a Statutului 231  său. În cazul Tribunalului special pentru  Sierra  Leone,  se  pune,  deci,  problema  de  a  stabili  dacă  crima  de recrutare  şi  de  utilizare  a  copiilor-soldaţi  exista  în  dreptul  internaţional cutumiar la 30 noiembrie 1996.
Problema  este  departe  de  a  fi  teoretică.  Principiul  non-retroactivităţii legii penale cere, de fapt, ca actul acuzat să fie condamnat în drept înainte de momentul  comiterii  sale.  Pe  baza  acestui  principiu,  apărarea  lui  Sam  Hinga Norman  –  Coordonatorul  naţional  al  Forţelor  de  Apărare  Civilă  din  Sierra Leone  în  timpul  conflictului  –  a  contestat  natura  cutumiară  a  crimei  de recrutare   şi   utilizarea   a   copiilor-soldaţi   şi,   în   consecinţă,   competenţa Tribunalului de a judeca anticipat pentru capetele de acuzare care se refereau
la această crimă 232 .
Dacă  este  adevărat  că  existau  deja  exemple  de  practică  a  statelor  în favoarea  incriminării  recrutării  şi  a  utilizării  copiilor-soldaţi  înainte  de noiembrie  1996 233 ,  o  practică  şi  o  opinio  juris  suficientă  pentru  a  stabili  o normă  cutumiară  în  această  problemă  nu  s-a  concretizat  decât  cu  ocazia adoptării Statutului Curţii Penale Internaţionale, la data de 17 iulie 1998 234 . Lucrările  pregătitoare  ale  Statutului  Curţii  arată  un  acord  substanţial  al statelor  în  favoarea  incriminării  unui  comportament  deja  interzis  în  dreptul internaţional 235 .  Anumite  state,  cum  ar  fi  Canada 236 ,  au  recunoscut  în  mod explicit caracterul cutumiar al formulării crimelor adoptate de Statutul de la Roma.
6. Responsabilitatea comandanţilor
Dacă  de  acum  încolo  responsabilitatea  penală  a  unui  individ  care  a recrutat sau folosit un copil cu vârsta sub 15 ani este clar stabilită, nu trebuie să omitem nici responsabilitatea aceleiaşi persoane, în calitatea sa de superior ierarhic al copilului, pentru actele comise de copil 237 . Un copil poate el însuşi să  comită  acte  care  să  constituie  o  infracţiune  gravă  la  dreptul  internaţional umanitar. Dacă, în anumite condiţii, acest copil poate fi responsabil din punct de vedere penal, superiorul său va putea fi, la rândul său, să răspundă pentru actele copilului-soldat 238 .
7.  Responsabilitatea  penală  a  copiilor  a  copiilor-soldaţi  pentru
crime de drept internaţional
Art.26  al  Statutului  Curţii  Penale  Internaţionale  dispune  că  ,,această curte nu are competenţă în cazul unei persoane ce are mai puţin de 18 ani în momentul  comiterii  presupusei  crime”.  Aşa  cum  o  indică  şi  formularea  sa, articolul  vrea  să  delimiteze  competenţa  Curţii  şi  nu  constituie  o  regulă  de drept  internaţional.  Într-adevăr,  responsabilitatea  penală  a  unui  copil  pentru genocid,  crime  împotriva  umanităţii  sau  crime  de  război  nu  este  exclusă,  în
principiu,  de  dreptul  internaţional 239 .    Din  contră,  Convenţia  cu  privire  la drepturile copilului face trimitere la infracţiunile asupra legii penale legate de acţiuni   sau   de   omisiuni   interzise   de   dreptul   internaţional 240 .   Lucrările pregătitoare  ale  Statutului  Curţii  Penale  Internaţionale  arată  că  statele  au adoptat  soluţia  art.26  pentru  a  nu  risca  nici  un  conflict  între  Statut  şi jurisdicţiile  naţionale  în  ceea  ce  priveşte  vârsta  minimă  a  responsabilităţii penale 241 .Citit  în  lumina  principiului  complementarităţii  jurisdicţiei  Curţii  în raport cu jurisdicţiile naţionale, art.26 lasă jurisdicţiilor naţionale sarcina de a judeca minorii.
În  faţa  jurisdicţiilor  naţionale,  copiii-soldaţi  presupuşi  responsabili  de crime  de  drept  internaţional  vor  fi  judecaţi  ca  şi  alţi  copii  în  conflict  cu legea 242 .
Toate normele internaţionale şi regionale privind administrarea justiţiei juvenile vor trebui să fie respectate 243 .
În  particular,  legislaţia  naţională  va  trebui  să  prevadă  o  vârstă  limită, sub  care  copilul  nu  este  responsabil  penal 244 .  În  plus  procedura  în  faţa jurisdicţiei naţionale va trebui să garanteze, inter alia, dreptul de a fi audiat 245 , dreptul de a avea un proces echitabil 246 , dreptul de a fi tratat de către autorităţi şi  instituţiile  special  concepute  pentru  copii  şi  adaptate  nevoilor  lor 247 .  În cadrul unei proceduri de respectare a drepturilor lor, copiii-soldaţi vor putea astfel să facă apel la eventuale circumstanţe atenuante, precum acelea dea fi
fost drogaţi sau constrânşi să acţioneze împotriva voinţei lor 248 . În orice caz, o condamnare  la  pedeapsa  cu  moartea  nu  poate  fi  pronunţată  (nici,  a  fortiori, executată)  în  cazul  persoanelor  care  au  mai  puţin  de  18  ani  în  momentul comiterii infracţiunii 249 .
Vârsta fragedă a copiilor-soldaţi nu este singurul element ce trebuie luat în considerare atunci când se evaluează problema responsabilităţii lor penale. Copiii-soldaţi, cel puţin cei care au mai puţin de 15 ani, sunt în primul rând victimele  unei  crime  de  război,  pentru  motivul  de  a  fi  recrutaţi  şi  folosiţi pentru a participa la ostilităţi. Luând în considerare acest fapt, anumiţi autori susţin că miza judecării copiilor-soldaţi minori de 15 ani va sfârşi prin a-i face victime  pentru  a  doua  oară 250 .  Coerenţa  dreptului  ar  impune  astfel  ca tribunalele naţionale să nu judece decât copiii a căror recrutare şi participare la  ostilităţi  sunt  tolerate  de  dreptul  internaţional 251 .  Această  exigenţă  a coerenţei, împreună cu faptul că aceşti copii cu vârste mai mici de 15 ani nu posedă,  în  general,  o  capacitate  foarte  mare  de  discernământ,  ar  trebui  să determine   legislatorul   naţional   să   fixeze   cel   puţin   la   15   ani   vârsta responsabilităţii penale pentru crime de drept internaţional. Pentru a înlătura copiilor  traumatismul  unei  trimiteri  în  judecată,  anumiţi  autori  sugerează
alternativa unei amnistii, aplicabilă exclusiv copiilor şi însoţită de un program de reabilitare 252 .
Totuşi, se pare că un alt gen de consideraţii trebuie făcut înaintea celor deja  precizate.  Ca  regulă  generală,  dreptul  internaţional  nu  apreciază  că procedura judiciară este cea mai bună soluţie pentru comportamentul copiilor suspectaţi,  acuzaţi  sau  învinuiţi  de  infracţiuni  ale  legii  penale 253 .  Proceduri extrajudiciare, precum programele comunitare, în special de supraveghere şi orientare  temporară 254 ,  pot  să  răspundă  mai  bine  imperativului  interesului copilului, chiar şi în cazul delictelor celor mai grave 255 .
Într-adevăr, mecanismele care pot fi puse în aplicare începând cu a doua zi  a  unui  conflict  armat  pentru  a  trata  violările  dreptului  internaţional Umanitar  comise  eventual  nu  trebuie  să  aibă  neapărat  un  caracter  exclusiv judiciar.  Reconcilierea  şi  prevenirea  viitoarelor  violări  pot  fi,  de  asemenea, prevăzute    de    mecanismele    nonjudiciare,    complementare    procedurilor judiciare,  precum  o  comisie  a  adevărului  şi  reconcilierii,  un  sistem  de reparaţii,  ritualuri  tradiţionale,  etc. 256 .  Se  pare  că  acest  tip  de  mecanisme nonjudiciare poate realiza aceleaşi scopuri ale justiţiei şi ale pacificării sociale precum   munca   tribunalelor,   asigurând   în   acelaşi   timp   readaptarea   şi reintegrarea copiilor-soldaţi.
Suferinţele  enorme  pe  care  le  îndură  copiii  nu  rezultă  din  inadecvarea dreptului umanitar la conflictele armate, ci din necunoaşterea acestui drept şi din  violările  deliberate  al  căror  obiect  îl  constituie  el.  În  alte  cuvinte  spus, aceste suferinţe nu fac decât să demonstreze până la ce punct este dificil de a obţine  ca  părţile  la  un  conflict  să  se  conformeze  dispoziţiilor  dreptului umanitar şi ca oamenii politici, forţele armate şi publicul larg să-şi manifeste
clar  voinţa  de  a  asigura  respectarea  lui.  De  asemenea,  elaborarea  unor  noi instrumente   juridice 257 internaţionale,   adecvate   tipologiei   conflictologice actuale  şi  mai  mult  garantarea  lor,  precum  şi  sancţionarea  celor  vinovaţi  de încălcările aduse, constituie un demers de durată pe care trebuie să şi-l asume întreaga comunitate internaţională 258 .
Edificarea şi susţinerea unui comportament moral al militarilor în ceea ce-i  priveşte  pe  copii  este  ca  şi  garantarea  aplicării  principiilor  şi  normelor dreptului conflictelor armate, o întreprindere de durată, necesitând cunoaştere şi  voinţă  de  respectare,  instruire  şi  antrenament.  Deşi  statele  au  ratificat instrumentele  respective,  unele  dintre  ele  manifestă  opoziţie  faţă,  spre exemplu,  de  mărirea  vârstei  de  recrutare,  având  în  vedere  tradiţiile  şi cutumele naţionale; ca să nu mai spunem că pragul maturităţii, ca şi ideea că militarii contribuie la evoluţia societăţii, variază de la o ţară la alta. Oricum, standardele   umanitare   ale   actualului   drept   al   conflictelor   armate   sunt recunoscute  universal  astfel  încât  combatanţii  pot  să  gândească  la  faptul  că trebuie să se comporte faţă de copiii altora aşa cum ar dori să facă adversarii lor faţă de proprii copii.
203  Maria Teresa Dutli, op. cit. p.461. Ne putem întreba dacă slăbiciunea standardului Convenţiei asupra drepturilor  copilului  are  consecinţe  asupra  regulilor  aplicabile  conflictelor  armate  care  nu  sunt internaţionale. Trei elemente justifică un răspuns negativ. Mai întâi, caracterul lex specialis al dreptului internaţional umanitar raportat la dreptul relativ al drepturilor omului. Apoi, trimiterea la reguli de drept internaţional umanitar conţinută în paragraful 1 al art.38 din Convenţia asupra drepturilor copilului. În fine,  clauza  de  salvare  din  art.41,  care  trimite  la  alte  dispoziţii  eventual  mai  avantajoase  decât standardele minimale ale Convenţiei asupra drepturilor copilului (,,Nici una din dispoziţiile prezentei Convenţii nu afectează dispoziţiile mai propice pentru realizarea drepturilor copilului care pot figura: a) în  legislaţia  unui  stat-parte;  sau  b)  în  dreptul  internaţional  în  vigoare  pentru  acel  stat”).  Dispoziţia aplicată  va  fi  4(3);  va  fi  deci  cea  care  va  oferi  protecţia  cea  mai  extinsă  copilului.  A  se  vedea,  de asemenea: Ann Sheppard, ,,Child soldiers: is the optional protocol evidence of an emerging straight 18  consensus?”, The International Journal of Children’s Rights, vol.8, 2000, p.43.
204  Ibidem.
205  ,,Statele-Părţi iau toate măsurile posibile pentru a veghea ca membrii forţelor lor armate care nu  au  încă  vârsta  de  18  ani  să  nu  participe  direct  la  ostilităţi.”  Protocolul  facultativ  raportat  la Convenţia asupra drepturilor copilului privind implicarea copiilor în conflictele armate, adoptat de către Adunarea Generală în Rezoluţia 54/263 din 25 mai 2002.
206   Se  pot  formula  îndoieli  cu  privire  la  această  distincţie,  ţinând  cont  de  faptul  că  starea  de necesitate  cu  care  copilul  se  poate  confrunta  este  de  natură  să  relativizeze  ideea  de  ,,recrutare voluntară”. Copiii străzii, orfanii, copiii deplasaţi sau alţi copii separaţi de familiile lor trăiesc în situaţii  precare,  la  care  înrolarea  poate  constitui  un  remediu  imediat.  Angajarea  aduce  un  venit financiar, stabilitate, iluzia unei protecţii, un statut social. Bugnion, op.cit. p.262-263. A se vedea, de asemenea, articolul lui Rachel Brett în ,,Revista Internaţională a Crucii Roşii”.
207  ,,Statele-Părţi veghează ca persoanele care nu au încă vârsta de 18 ani să nu facă obiectul unei înrolări  în  forţele  lor  armate”.  Protocolul  facultativ,  art.2.  Aceeaşi  obligaţie  era  conţinută  în Convenţia  pentru  Organizarea  Internaţională  a Muncii  asupra  celor  mai  rele  forme  de  muncă  a copiilor,  care  impune  Statelor-Părţi  să  ia  toate  măsurile  imediate  şi  eficace  pentru  a  asigura interzicerea  şi  eliminarea  celor  mai  rele  forme  de  muncă  a  copiilor,  printre  care  şi  recrutarea forţată  sau  obligatorie  a  minorilor  sub  vârsta  de  18  ani,  în  vederea  folosirii  lor  în  conflictele
armate. Art. 1, 2 şi 3 (a) din Convenţia OIT 182.
208   ,,Obligaţia  de  a  evidenţia  vârsta  minimă  a  angajării  voluntare  vizată  în  paragraful  1  al prezentului articol nu se aplică instituţiilor şcolare administrate sau controlate de forţele armate ale  statelor-părţi,  cf.articolelor  28  şi  29  din  Convenţia  asupra  drepturilor  copilului”.  Protocolul facultativ la CDC, art.3(5).
209  Protocolul facultativ, art.4(1).
210     Încă  din  august  1999,  Consiliul  de  Securitate  al  Naţiunilor  Unite  ,,condamnase  energic” recrutarea  şi  folosirea  copiilor  în  conflictele  armate  violând  astfel  dreptul  internaţional,  şi îndemnase  toate  părţile  implicate  să  înceteze  asemenea  practici.  Rezoluţia  Consiliului  de Securitate al Naţiunilor Unite 1261 (1999), 25 august 1999, par.2.
211  Rezoluţia Consiliului de Securitate al Naţiunilor Unite 1314 (2000), UN DOC. S/RES/1314 (2000), 11 august 2000, par.9.
212  Rezoluţia Consiliului de Securitate al Naţiunilor Unite 1379 (2001), UN DOC. S/RES/1379 (2001), 20 noiembrie 2001, par.15 şi 16.
213  Raportul Secretarului General asupra copiilor şi conflictelor armate, UN DOC. S/2002/1299, 29 noiembrie 2002, anexa.
214  Rezoluţia Consiliului de Securitate al Naţiunilor Unite 1460 (2003), UN DOC. S/RES/1460 (2003), 30 ianuarie 2003, par.4.
215  S/RES/1460 (2003), par.5.
216  Ibidem.
217  Prin ,,recrutori” se înţelege orice persoană care recrutează sau foloseşte copii sub 18 ani cu scopul de a-i face să participe la ostilităţi.
218   În  acest  sens:  Raportul  Secretarului  General  asupra  înfiinţării  unui  Tribunal  special  pentru Sierra Leone, UN DOC. S/2000/915, 4 octombrie 2000, par.17.
219  A se vedea: Georges şi Rosemary Abi-Saab, ,,Crimele de război” în Herve Ascensio, Emanuel Decaux şi Alain Pellet, Droit International Pénal, Pedone, Paris, 2000, p.265-285.
 
220  Articolul 8 (2) (b) (xxxvi) stabileşte că ,,acţiunea de a proceda la conscripţia sau la înrolarea copiilor sub 15 ani în forţele armate naţionale sau de a-i determina să participe activ la ostilităţi” reprezintă  o  violare  gravă  a  legilor  şi  a  obiceiurilor  aplicabile  în  cazul  conflictelor  armate internaţionale. În cadrul unui conflict armat care nu este internaţional, art.8 (2)(e)(vii) formulează crima în felul următor: ,,Faptul de a conscrie sau de a înrola copii sub 15 ani în forţele armate sau grupări armate sau de a-i determina să participe activ la ostilităţi”. Statutul de la Roma al Curţii Penale Internaţionale, UN DOC. A/CONF.183/9, 17 iulie 1998. Elementele crimelor – document adoptat de către adunarea părţilor la Statutul CPI cu ocazia primei sesiuni din 3-10 septembrie 2002 pentru a ajuta Curtea să interpreteze şi să aplice articolele Statutului referitoare la crimele sub jurisdicţia sa – reiau textele articolelor fără nici o adăugire remarcabilă. Elementele crimelor pentru  crima  de  folosire,  de  conscriere  sau  de  înrolare  a  copiilor  într-un  conflict  armat internaţional (art.8 (2) (b) (xxvi) sunt: ,, 1. Autorul a purces la conscrierea, la înrolarea unora sau mai multor persoane în forţele armate naţionale sau le-a determinat să participe activ la ostilităţi.
2. Respectiva persoană sau respectivele persoane aveau 15 ani. 3. Autorul ştia sau ar fi trebuit să ştie că persoanele respective aveau mai puţin de 15 ani.  4. Comportamentul a avut loc într-un context, deşi era asociat unui conflict armat.  5. Autorul avea cunoştinţă de împrejurările de fapt, care stabileau existenţa unui conflict armat”
,,Elementele  crimei  de  a  folosi,  de  a  conscrie  sau  de  a  înrola  copii  într-un  conflict  armat internaţional (art.8 (2)(e)(vii) sunt: ,,1. Autorul a purces la conscrierea sau la înrolarea uneia sau a mai  multor  persoane  într-o  forţă  sau  o  grupare  armată  sau  le-a  determinat  să  participe  activ  la ostilităţi. 2. Respectiva persoană sau respectivele persoane aveau mai puţin de 15 ani. 3. Autorul ştia   sau   ar   fi   trebuit   să   ştie   că   persoanele   respective   aveau   mai   puţin   de   15   ani.   4. Comportamentul  a  avut  loc  într-un  context  deşi  era  asociat  unui  conflict  armat  fără  caracter internaţional.  5.  Autorul  avea  cunoştinţă  de  împrejurările  de  fapt  care  stabileau  existenţa  unui conflict armat”. Eléments des crimes, p.147 şi 156.
221  Termenii ,,conscriere” şi ,,înrolare” indică acţiunea de a înscrie pe cineva în rolurile armatei. Le Petit Robert, Dictionaire de la lanque française, Dictionnaires Le Robert, Paris, 2000. Primul termen se referă la recrutarea forţată, în timp ce al doilea face mai degrabă referire la recrutarea voluntară.
222   Michael  Cottier,  William  J.  Fenrick,  Patricia  Viseur  Sellers  şi  Andrea  Zimermann,  ,,Art.8: Crime  de  război”  în  Otto  Triffterer,  Commentary  on  the  Romne  Statute  of  the  International Criminal Court: Observer’s Notes, Article by Article, Nomos Verlagsgesellschaft, Baden-Baden, 1, p.260.
223   Proiectul  de  Statut  al  Curţii  criminale  internaţionale,  Addenda  raportului  Comitetului pregătitor  pentru  crearea  unei  Curţi  criminale  internaţionale,  UN  DOC.  A/CONF183/2/Add.  1, p.21.
224   Acordul  dintre  Naţiunile  Unite  şi  guvernul  din  Sierra  Leone  şi  Statutul  Tribunalului  special pentru  Sierra  Leone  sunt  anexate  raportului  Secretarului  General  cu  privire  la  înfiinţarea  unui Tribunal pentru Sierra Leone, UN DOC. S/2000/915, 4 octombrie 2000.
225   Articolul  4  (c)  al  primului  proiect  al  Statutului  Tribunalului  special  pentru  Sierra  Leone.  În textul  Raportului  redactat  de  Secretarul  General  citat  mai  sus,  paragraful  corespunzător  are  o formulare diferită: ,,răpirea şi recrutarea forţată a copiilor cu vârsta mai mică de 15 ani în forţele sau în grupările armate, cu scopul de a-i determina să participe activ la ostilităţi”, op.cit.(nota 8), par.15.
226   Ibidem,  par.18:  ,,Dacă  interdicţia  de  recrutare  a  copiilor  este  la  ora  actuală  recunoscută  în dreptul  internaţional  cutumiar,  recunoaşterea  acestui  delict  în  dreptul  cutumiar  ca  o  crimă  de război  care  atrage  după  sine  responsabilitatea  penală  individuală  a  acuzatului  nu  este  clar stabilită”.
227  După Raport, elementele crimei în termenii articolului 4 © din Statutul propus de Tribunalul special  ar  fi:  ,,a(  răpirea,  care  în  cazul  copiilor  sierra-lionezi,  la  început  era  crima  reproşată  şi constituie un fel de crimă la adresa art.3 comun Convenţiilor de la Geneva; b) recrutarea forţată într-un  sens  mai  general  –  făcând  abstracţie  de  formalităţile  administrative;  c)  transformarea  şi folosirea   copilului,   printre   alte   tratamente   degradante,   de   ,,copil   combatant”.   Raportul Secretarului General asupra înfiinţării unui Tribunal special pentru Sierra Leone, op.cit.(nota 8), par.18.
164 Statutul CPI, articolul 11 (1).
228  A se vedea de exemplu: Avril McDonald, ,,Sierra Leone’s shoestring Special Court”. ,,Revista Internaţională  a  Crucii  Roşii”,  nr.845,  martie  2002,  p.140.  De  asemenea:  Sierra  Leone: Recommendations on the draft Statute of the Special Court, Amnesty International, London, 14 noiembrie 2000. All Index AFR 51/83/00, p.7-10.
229  Scrisoare datată 22 decembrie 2000, UN DOC. S/2000/1234, 22decembrie 2000.
230  Statute of the Special Court for Sierra Leone: http://www.sc-sl.org/idex.html.
231   Tribunalul  special  pentru  sierra  Leone,  The  Prosecutor  vs.Charles  Ghankay  Taylor  a.k.a. Charles McArthur Dapkpana Taylor şi alţii.

233  Prevederile Codului penal spaniol, Legea organică 10/1995, 23 noiembrie 1995, citată în baza de  date  Droit  International  Humanitaire-mise  en  oeuvre  naţionale,  disponibilă  pe  site-ul  Crucii Roşii.
234   Din  contră:  a  se  vedea  argumentele  apărării  în  Tibunalul  Special  de  la  Sierra  Leone,  The Prosecutor  vs.  Sam  Hinga  Norman,  Preliminary  Motion  Based  on  Lack  of  Jurisdiction:  Child Recruitement.
235   ,,There  was  very  broad  agreement  at  the  meetings  of  the  Preparatory  Committee  and  at  the Rome Conference that the conscription or enlisment or use of the participation of child soldiers should be a war crime under the jurisdiction of the ICC”. Cottier, Fenrick, Viseur şi ZImermann, op.cit.(nota 61), p.259.
236   Art.6(4)  din  Convenţia  asupra  crimelor  contra  umanităţii  şi  crimelor  de  război  afirmă:  ,,Se înţelege că, în vederea aplicării articolului prezent, crimele vizate în art.6 şi 7 şi în paragraful 2 al art.8 din Statutul de la Roma sunt, din 17 iulie 1998, crime după dreptul internaţional cutumiar, şi că pot fi astfel de crime şi înainte de data menţionată”.
237  A se vedea în această privinţă Statutul CPI, art.28, ,,Responsabilitatea şefilor militari şi a altor superiori ierarhici”.
238  În cazul comiterii unei infracţiuni grave la Dreptul Internaţional Umanitar, ,,responsabilitatea unei asemenea violări revine autorităţilor Părţii în conflict care a recrutat şi înrolat copiii”. Dutli, op.cit. p.462
239  În practică, este posibil ca majoritatea copiilor să nu posede mens rea (elementul subiectiv al crimei). Crima de genocid, de exemplu, implică ,,intenţia de a distruge, în întregime sau parţial, un grup naţional, etic, rasial sau religios, aşa cum e el” (Statutul CPI, art.6). Este cazul tuturor copiilor  acuzaţi  de  genocid  în  Rwanda?  Pentru  această  argumentaţie  a  se  consulta:  Chen  Reis, ,,Trying the future, avenging the past: the implications of prosecuting children for participation in internal armed conflict”, Columbia human Rights Law Review, vol.28, 1997, p.645.
240   Această  referinţă  rezultă  în  urma  unei  lecturi  a  contrario  a  art.40  (2)  al  CDE:  ,,statele participante veghează în special: (a) ca nici un copil să nu fie suspectat, acuzat sau incriminat de o  infracţiune  a  legii  penale  pe  baza  acţiunilor  sau  omisiunilor  ce  nu  erau  interzise  de  dretul naţional sau internaţional în momentul în care ele au fost comise”.
241   Roger  S.  Clark  şi  Otto  Triffterer,  ,,Art.26:  Exclusion  of  jurisdiction  over  persons  under eighteen”, in Otto Triffterer (ed.), op.cit.p.496-497.
242  Aici se face clar referire la justiţia civilă. dar trebuie, de asemenea, remarcat că acei copii de mai  puţin  de  18  ani  încorporaţi  în  forţele  armate  sunt  supuşi  justiţiei  militare,  fără  ca  nici  un instrument internaţional să poată să remedieze în mod explicit acest lucru. De aceea e necesar să se  vegheze  ca  un  sistem  legal  militar  să  fie  compatibil  cu  normele  internaţionale  cu  privire  la copil,  asigurându-se  bineînţeles  de:  verificarea  vârstei  copilului,  predominarea  interesului superior  al  copilului,  verificarea  condiţiilor  de  detenţie  şi  respectarea  dispoziţiilor  Dreptului Internaţional  Umanitar  şi  a  Dreptului
Omului,  respectarea  interzicerii  la  pedeapsa  capitală, existenţa pedepselor cu caracter educativ şi nu doar punitive şi disciplinare.
243   A  se  vedea  art.14(4)  al  Pactului  internaţional  cu  privire  la  drepturile  civile  şi  politice: ,,Procedura aplicabilă tinerilor care nu sunt încă majori în ceea ce priveşte legea penală va ţine cont de vârsta acestora şi interesul pe care îl prezintă reeducarea lor”. Pact internaţional cu privire la drepturile civile şi politice, adoptat de Adunarea generală în cadrul Rezoluţiei 2200 A (XXI) din  decembrie  1966.  A  se  vedea,  de  asemenea,  normele  stabilite  de  Convenţia  cu  privire  la drepturile  copilului,  în  special  termenii  art.40(1):  orice  copil  în  conflict  cu  legea  penală  are dreptul la un tratament care ,,să fie de natură să favorizeze sensul demnităţii şi valorii personale, care să întărească respectul pentru Drepturile Omului şi libertăţile fundamentale ale oamenilor şi care să ţină cont de vârstă precum şi de necesitatea de a facilita integrarea acestuia în societate şi asumarea unui rol constructiv în sânul acesteia”. A se consulta de asemenea: Ansamblul de reguli minimale  ale  Naţiunilor  Unite  cu  privire  la  administrarea  justiţiei  în  cazul  minorilor,  Rezoluţia Adunării Generale 40/33, ONU DOC. A/RES/40/33, 29 noiembrie 1985.
244   A  se  consulta  Convenţia  cu  privire  la  drepturile  copilului,  art.40(3).  De  asemenea:  Regulile Naţiunilor  Unite  pentru  protecţia  minorilor  privaţi  de  libertate,  Rezoluţia  Adunării  Generale 45/133,  ONU  DOC.  A/RES/45/133,  14  decembrie  1990,  paragraful  11(a).  Dacă  dreptul internaţional nu indică vârsta minimă de responsabilitate penală, Comitetul drepturilor copilului a remarcat  deseori  că  vârsta  definitivă  prin  legislaţia  Statutului  este  prea  joasă,  a  se  vedea Implementation  handbook  for  the  convention  on  the  rights  of  the  child,  UNICEF,  New  York, 1998, p.551-552.
245  A se consulta Convenţia cu privire la drepturile copilului, art.12(2).
246  Ibidem, art.40(2)(b).
247  Ibidem, art.40(3).
248   Child  soldiers:  criminals  or  victims?,  Amnesty  International,  London,  decembrie  2000,  Al Index:IOR 50/02/00, p.6.
249   A  consulta  Convenţia  cu  privire  la  drepturile  copilului,  art.37.  De  asemenea:  art.68(4) Convenţia IV, art.77(5) Protocolul I, art.6(4), Protocolul II.
250  Clark şi Triffterer, op.cit. p.499.
251  De exemplu, copiii între 16 şi 18 ani, înrolaţi voluntar în forţele armate ale unei ţări a cărei legislaţie permite acest tip de recrutare.
252  O amnistie generală care este limitată în două privinţe: în primul rând, aplicabilă doar copiilor şi,  în  al  doilea  rând,  plasarea  copiilor  într-un  program  educaţional  de  reabilitare  pentru  a  face integrarea  lor-  urmează  aceeaşi  linie  a  legilor  internaţionale  cu  privire  la  drepturile  umanitare internaţionale  ale  omului  şi  este  de  asemenea  o  abordare  practică  ce  ia  în  considerare  atât resursele disponibile după terminarea conflictului, cât şi implementarea pe viitor a unei generaţii de ,,băieţi pierduţi” fără educaţie sau priceperi”. Reis, op.cit. p.654.
253   La  consideraţiile  art.40(3),  lit.(b),  al  Convenţiei  cu  privire  la  drepturile  copilului,  măsuri pentru a trata copii în conflict cu legea penală fără a recurge la procedura judiciară ar trebui să fie luate de fiecare dată când aceasta ar fi posibil sau de dorit, fiind în acelaşi timp subînţeles faptul că drepturile omului şi garanţiile legale să fie amplu respectate. Regula 11(1) a Regulilor de la Beijing  sugerează:  ,,1.  Se  va  încerca,  în  măsura  posibilului,  să  se  trateze  cazul  delicvenţilor juvenili evitând recurgerea la o procedură în faţa autorităţii competente”.
254  Regula 11(4) din Regulile de la Beijing.
255   Recurgerea  la  mijloace  extrajudiciare  permite  evitarea  consecinţelor  negative  ale  unei proceduri normale în administrarea justiţiei pentru minori (de exemplu pecetea unei condamnări şi  a  unei  judecări).  Sunt  circumstanţe  singulare  ale  fiecărui  caz  care  justifică  recurgerea  la mijloace extrajudiciare, chiar atunci când au fost comise delicte din cele mai grave (primul delict, act comis sub presiunea unei bande, etc.)”, comentariu la Regulile de la Beijing.
256  A se vedea, Laura Olson, ,,Mechanisms complementing prosecution”, Revista internaţională a Crucii Roşii, nr.845, martie 2002, p.173-189.
257   În  materie,  România,  pentru  a  respecta,  promova  şi  garanta  drepturile  copilului  stabilite  în concordanţă  cu  Convenţia  Organizaţiei  Naţiunilor  Unite  cu  privire  la  drepturile  copilului, ratificată  prin  Legea  nr.18/1990,  republicată,  a  adoptat  Legea  nr.272  din  21.06.2004  privind protecţia şi promovarea drepturilor copilului, publicată în Monitorul Oficial al României nr.557 din  23.06.2004.  Un  întreg  capitol  IV  este  consacrat  protecţiei  copiilor  refugiaţi  şi  protecţiei copiilor în caz de conflict armat.
258  Chapitre 28, Les enfants et les conflits armés, Raport du Conseil de Sécurité à l’Ansamblée génerale (portant la période allant de 1-er août 2003 au 31 juillet 2003, Nations Unie, New York, 2003, p.152.

PROTECŢIA DREPTURILOR COPIILOR ÎN SISTEMUL CONFLICTOLOGIC ACTUAL
 
THE PROTECTION OF CHILDREN’S RIGHTS IN THE PRESENT
SYSTEM OF CONFLICTS
Col (r) dr. Valentin – Stelian BĂDESCU *
Comme  tout  systeme  juridique,  le  droit  international  détermine  les  principes  que  ses sujets doivent respecter dans leurs relations et les procédures qu’ils doivent suivre et établit la sanction des comportaments contraires á ces prescriptions. Les règles d’action – ou d’abstention – qui s’imposent aux Ėtats constituent le corps même du droit international et reposent sur les principes  généraux.  Le  reglementation  internationale  des  questions  des  droits  de  ľenfant  fait appel  á  toutes  sources  du  droit  international.  Mais  la  place  respective  de  chacune  d’elle  ne correspond pas á son importance relative en droit international général
Cuvinte cheie/mots clés
Dreptul  internaţional/  droit  international;  organizaţii  internaţionale/les  organisations internationales; ordine juridică/ľ orde juridique; responsabilitate internaţională/ la responsabilité internationale;   drepturile   copilului/   les   droits   de   ľenfant;   organizaţii   internaţionale/les organisations   internationales;   libertatea/   la   liberté;   des   droits   naturels/drepturi   naturale; proprietatea/ la propriété
1.  Încercarea  de  a  formula  o  definiţie  a  copilului  în  dreptul internaţional umanitar
Asasinarea  copiilor  palestinieni  de  către  forţele  armate  de  ocupaţie israeliene,  chiar  sub  ochii  mass-mediei  internaţionale  a  fost  un  puternic impuls umanitar pentru documentarea şi realizarea acestui material.
Întrucât în dreptul internaţional umanitar nu este consacrată in terminis o definiţie a noţiunii de copil a revenit doctrinei şi jurisprudenţei rolul de a o formula  făcând  trimitere  implicită  la  dreptul  internaţional  general.  Şi  totuşi, instrumente juridice internaţionale de drept umanitar conţin în textul a peste 40  de  articole  ale  celor  patru  Convenţii  de  la  Geneva  din  1949  şi  ale Protocoalelor lor Adiţionale prevederi referitoare la protecţia specială directă acordată  copiilor.  Textul  acestor  articole  face  trimitere  doar  la  termenul ,,copii”, ,,adolescenţi”, ,,copiii cu vârsta mai mică de 12 ani”, ,,copii cu vârsta mai  mică  de  15  ani”,  ,,persoanele  cu  vârsta  mai  mică  de  18  ani”,  sau   ,,minori” 187  prin care sunt indicate anumite criterii pentru a preciza diferitele condiţii  de  vulnerabilitate 188 .  Alături  de  alte  criterii  presupuse  a  fi  obiective care  pot  fi  luate  în  consideraţie  precum  cele  morfologice,  culturale,  sociale, vârsta este o măsură a vulnerabilităţii, întrucât referirile la 12, 15 sau 18 ani departe de a constitui limite temporale, sunt mai degrabă întinderi diferite ale protecţiei,  în  funcţie  de  gradul  diferit  de  vulnerabilitate  pe  care  îl  poate prezenta un copil în cursul dezvoltării sale 189 .
Dreptul  internaţional  umanitar  precizează  vârsta  de  18  ani  ca  limită  a unei  condiţii  speciale  de  vulnerabilitate  şi  a  nevoii  de  protecţie,  unele distincţii  suplimentare  fiind  introduse  în  funcţie  de  vârsta  copilului:  dacă acesta are mai mult sau mai puţin de 15 ani, respectiv mai mult sau mai puţin de 12 ani 190 .
Unii autori 191  apreciază că ,,Limita de vârstă de 15 ani a fost aleasă pentru că dezvoltarea  facultăţilor,  începând  cu  această  vârstă,  este  în  general  de  aşa natură încât măsurile speciale nu se mai impun cu aceeaşi necesitate” sau într-o interpretare mai elastică a Protocoalelor ,,vârsta de 15 ani, corespunde, cel mai adesea, unei dezvoltări a facultăţilor în aşa fel încât măsurile speciale nu se  mai  impun  cu  aceeaşi  necesitate.  E  bine,  totodată,  să  păstrăm  o  anumită elasticitate,  pentru  că  putem  să  ne  regăsim  în  faţa  unor  indivizi  care,  chiar după 15 ani, sunt încă copii, atât din punct de vedere fizic cât şi din punct de
vedere mintal 192 .”
Într-o altă opinie se susţine că instrumentele juridice de drept umanitar – Convenţiile de la Geneva din 1949 şi Protocoalele lor Adiţionale – ,,reflectă o înţelegere demodată şi patriarhală a aspectelor privind protecţia” 193 .
187   Convenţia  a  IV-a  cu  privire  la  protecţia  persoanelor  civile  în  timp  de  război,  art.17; 50)1),(2),(3),(4); 132, 24(1),(3); 94(2); 14(1); 23(1); 38; 50(5); 68(4),(5); 51(21; 76(5).
–    Protocolul Adiţional I, art. 70(1); 77(1),)2),(5); 78.
–    Protocolul Adiţional II, art.4(3); 6(4).
188   Yves  Sandoz,  Christophe  Swinarski  şi  Bruno  Zimerman,  Comentarii  la  Protocoalele Adiţionale  din  1977,  CICR/Martinus  Nijhoff  Publishers,  Geneva,  1986,  p.923,  par.3178, p.1402,par.3178.
189   Nairi  Arzoumanian  şi  Francesca  Pizzutelli,  Victime  şi  călăi,  articol  publicat  în  Revue Internationale de la Croix-Rouge, nr.852, vol.85, Dec.2003 şi în R.R.D.U. nr.1(48) 2004, p.31-43.
Pentru  o  privire  de  ansamblu  şi  actuală  a  se  vedea:  Raportul  complementar  al  reprezentantului special  al  Secretarului  General,  însărcinat  cu  studierea  impactului  conflictelor  armate  asupra copiilor,  UN  DOC.  E/CN 4/ 200/71,  9  febr.2000,  par.8  şi  13;  Raportul  Secretarului  General  al Naţiunilor Unite asupra copiilor şi conflictelor armate, UN DOC. S/2002/1299, 26 nov.2002.
190  N.Arzoumanian şi F.Pizzutelli, op.cit.p.32.
191   Jean  Pictet,  Comentarii  la  Convenţiile  de  la  Geneva  din  1949,  CICR,  Geneva,  vol.4,  1956, p.201
123 Sandoz, Swinarschi şi Zimmerman, op.cit.p.924.
124 Judith G.Gardam, Michelle J.Jarvis, ,,Women, Armed conflit and International Law”, Kluwer Law International, The Haque/London/Boston, 2001, p.107.
Din  cele  ce  preced,  observăm  încă  o  dată  că  nedând  o  definiţie copilului,  aplicabilă  ca  lex  specialis  în  caz  de  conflict  armat,  dreptul internaţional umanitar face trimitere la definiţia astfel cum este formulată în dreptul   internaţional.   Potrivit   art.1   al   Convenţiei   asupra   drepturilor copilului 194 ,,copilul  este  o  fiinţă  umană  cu  vârsta  sub  18  ani,  cu  excepţia cazului în care majoratul este dobândit mai repede în virtutea legislaţiei care o se aplică.”
Referinţa  la  legislaţiile  naţionale  este  un  obstacol  în  aplicarea  unei reguli  cutumiare  internaţionale,  care  să  fixeze  18  ani  vârsta  limită  pentru definirea copilului. Legislaţia naţională poate să coboare sau să ridice această limită de vârstă, care va depinde de fiecare sistem juridic, inspirat el însuşi din sistemele economice, culturale şi sociale din fiecare stat 195 .
Alte  instrumente  juridice  internaţionale  au  adoptat  această  vârstă  fără rezerve ulterioare. Exempli gratia, Convenţia asupra interzicerii celor mai rele forme de muncă a copiilor şi acţiunea imediată în vederea eliminării acestora (art.2),  adoptată  la  17  iunie  1999  de  Organizaţia  Internaţională  a  Muncii (intrată în vigoare la 19 nov.2000) şi Protocolul asupra implicării copiilor în conflictele armate, adiţional la Convenţia privind drepturile copilului, adoptat de Adunarea Generală ONU prin Rezoluţia nr.54/263 (Anexa I/25 mai 2002). S.Beaty,   DOC.   nr.106-37(2000),   care   stabileşte   vârsta   minimă   pentru
recrutare şi participarea la ostilităţi, ridicându-se vârsta pentru recrutare la 18 ani, faţă de 15 ani, limita prevăzută în dreptul internaţional actual.
2.  Standarde  ale  instrumentelor  juridice  internaţionale  de  drept internaţional umanitar privind protecţia copiilor în caz de conflict armat
De  abia  în  1977,  cu  ocazia  redactării  Protocoalelor  Adiţionale  la Convenţiile  de  la  Geneva,  avem  ocazia  să  vedem  pentru  prima  dată  într-un text de drept noţiunea de copii participanţi la un conflict armat 196 .  Articolul 77 (2) al Protocolului Adiţional I, aplicabil conflictelor armate internaţionale,  impune  părţilor  dintr-un  conflict  armat  să  ia  ,,toate  măsurile posibile  în  practică  pentru  ca  copiii  de  mai  puţin  de  15  ani  să  nu  participe
194  Convenţia a fost adoptată de către Adunarea Generală prin Rezoluţia 44/25/1989. UN DOC. A/RES/44/25, 20 nov.1989. Convenţia a fost ratificată până acum (13 dec.2004) de 192 de state.
195  N.Arzoumanian, F.Pizutelli, op.cit.p.33.
196   Această  constatare  este  cu  atât  mai  surprinzătoare  cu  cât  fenomenul  utilizării  copiilor  ca soldaţi este cunoscut de mult timp. Jeanne d’Arc era o fată-soldat. Lipsa oricărei dispoziţii în ceea ce  priveşte  copiii-soldaţi  în  cele  patru  Convenţii  de  la  Geneva  din  1949  s-ar  explica  prin considerarea, răspândită la momentul respectiv, că dreptul internaţional umanitar nu ar trebui să se  interpună  între  state  şi  resortisanţii    acestora  şi  nu  ar  trebui  să  se  atingă  de  suveranitatea statelor.  A  se  vedea,  Francoise  Bugnion,  ,,Copiii-soldaţi,  Dreptul  Internaţional  Umanitar  şi Carta Africană a drepturilor şi a bunăstării copilului”. La Revue Africaine de droit international et comparé, tome 12, No.2, 2000, p.266.
direct la ostilităţi, mai ales abţinându-se să îi recruteze în cadrul forţelor lor armate 197 .”
Acest paragraf impune Părţilor în conflict două obligaţii, diferite prin natura şi  conţinutul  lor.  Prima  este  obligaţia  de  mijloace:  ea  are  ca  obiect  un  anumit comportament (acela de a ,,lua toate măsurile posibile în practică” pentru a evita participarea copiilor sub 15 ani la ostilităţi), şi nu rezultatul acestui comportament. A doua obligaţie este, din contră, o obligaţie de rezultat: părţile în conflict nu pot recruta copii sub 15 ani în forţele lor armate 198 . Diferenţa de natură între aceste două  obligaţii  are  consecinţe  importante  în  termeni  de  responsabilitate  juridică. Părţile în conflict vor fi considerate responsabile în cazul recrutării copiilor sub 15 ani, în timp ce ele nu vor fi considerate responsabile în cazul participării directe a acestor  copii  per  se,  de  exemplu  dacă  măsurile  luate  în  această  privinţă  s-au dovedit ineficace.
Obligaţiile  conţinute  în  Protocolul  Adiţional  II,  aplicabile  conflictelor armate  care  nu  sunt  internaţionale,  sunt  mai  complete  ca  acelea  aplicabile conflictelor armate internaţionale. Articolul 43 (3) din Protocolul II interzice recrutarea  copiilor  sub  15  ani,  dar  şi  participarea  lor  directă  la  ostilităţi, impunând părţilor două obligaţii de rezultat 199 . În mod particular, interzicerea participării la ostilităţi este absolută 200 : ea vizează atât participarea directă, cât şi participarea indirectă 201  la ostilităţi.
Negocierile din cadrul Convenţiei asupra drepturilor copilului au reluat substanţa obligaţiilor Protocolului I, formulând o obligaţie de mijloace în ceea ce priveşte participarea directă a copiilor la ostilităţi şi o obligaţie de rezultat în ce priveşte înrolarea lor 202 . Această dispoziţie, aplicabilă în timp de pace ca
197  Paragraful continuă: ,,În timp ce încorporează persoane care au mai mult de 15 ani dar mai puţin de 18, Părţile în conflict vor încerca să acorde prioritate celor mai în vârstă”. Articolul 77 (2) Protocol I.
198   Ne  putem  întreba  care  este  aici  semnificaţia  exactă  a  termenului  ,,a  recruta”.  Lucrările pregătitoare ale celor două Protocoale par să indice că el a fost folosit prin opoziţie cu angajarea voluntară, a cărei interzicere era considerată ca irealistă de către negociatori (a se vedea: Sandoz, Swinarski şi Zimermann, op.cit.nota 17), p.924-925, par.3184. În acelaşi timp, sensul ordinar al cuvântului   ,,recrutare”   nu   exclude   mai   mult   angajarea   voluntară   decât   înrolarea   forţată: ,,înseamnă, în general, ,,a forma (o trupă) adunând oameni”, ,,a angaja (oameni) pentru a forma o trupă”, a se vedea Le petit Robert: Dictionnaires le Robert, Paris, 2000.
199  ,,Copiii cu vârsta sub 15 ani nu trebuie recrutaţi în forţele sau grupările armate, nici autorizaţi să ia parte la ostilităţi”. Articolul 4(3), Protocolul I.
200   Maria  Teresa  Dutli,  ,,Copii-combatanţi  prizonieri”,  Revue  internationale  de  la  Croix-Rouge no. 785, sept.-oct. 1990, p.460
201   ,,În  principiu,  lipsa  recrutării  cuprinde,  de  asemenea,  interdicţia  de  a  accepta  înrolarea voluntară.  Copilul  nu  numai  că  nu  poate  fi  recrutat,  nici  înrolat,  dar,  mai  mult,  el  nu  va  fi autorizat să ,,ia parte la ostilităţi”, adică să participe la operaţiuni militare cum ar fi colectarea de informaţii,  transmiterea  ordinelor,  transportul  muniţiei  şi  al  proviziilor  sau  chiar  la  acte  de sabotaj”. Sandoz, Swinarski şi Zimermann, op.cit, p.1404.
202  Textul paragrafelor 2 şi 3 din articolul 38 al Convenţiei nu diferă fundamental de cel al art.77(2) din Protocolul I. El enunţă: ,,2. Statele-Părţi se abţin să înroleze în cadrul forţelor lor armate orice persoană care nu are încă vârsta de 15 ani. Când încorporează persoane cu vârsta peste 15 ani, dar mai puţin de 18,, statele-părţi se străduie să înroleze cu prioritate cele mai în vârstă persoane.”
şi  în  timpul  conflictului  armat,  clarifică  eventualele  îndoieli  care  privesc obligaţiile  statelor  care  nu  iau  parte  la  conflicte  armate.  Totodată,  ea  nu marchează  un  progres  veritabil.  Din  contră,  este  mai  slabă  decât  în  dreptul existent aplicabil conflictelor armate care nu sunt internaţionale 203 .
Protocolul  facultativ  la  Convenţia  asupra  drepturilor  copilului  care priveşte  implicarea  copiilor  în  conflicte  armate  ar  fi  trebuit  să  remedieze limitele Convenţiei şi să stabilească un nou standard, ridicând la 18 ani vârsta minimă  de  recrutare  şi  de  participare  a  copiilor  la  ostilităţi 204 .  Rezultatul acestor negocieri a fost totuşi mai nuanţat. Acest Protocol a ridicat la 18 ani pragul participării directe a copiilor la ostilităţi, impunând statelor o obligaţie de   mijloace,   care   reia   terminologia   Convenţiei 205 .   În   ceea   ce   priveşte
recrutarea, menţiunea limitei de 18 ani a fost obţinută cu preţul unei distincţii între   regimul   de   recrutare   obligatoriu   şi   cel   al   angajării   voluntare 206 . Protocolul  ridică  la  18  ani  vârsta  minimă  de  recrutare  obligatorie  în  cadrul forţelor armate ale unui stat 207 . Impunând evidenţierea vârstei minime pentru angajarea voluntară, el admite totuşi recrutarea voluntară a copiilor între 15 şi
18 ani, în vederea încorporării acestora în şcoli militare 208 . Obligaţiile impuse grupărilor armate sunt mai complete şi mai constrângătoare decât cele impuse statelor. ,,Grupările armate distincte de forţele armate ale unui stat nu ar trebui în nici o împrejurare să înroleze şi nici să folosească în ostilităţi persoane care au sub 18 ani 209 .”
3.  Consiliul  de  Securitate  al  Naţiunilor  Unite:  Responsabilitatea statelor şi a grupurilor armate
În aceşti ultimi ani, Consiliul de Securitate al Naţiunilor Unite a adoptat o  poziţie  din  ce  în  ce  mai  atentă  a  problematicii  copiilor-soldaţi  şi  a condamnat  ferm  violarea  regulilor  internaţionale  care  interzic  recrutarea  şi folosirea  copiilor  în  conflictele  armate.  Consiliul  de  Securitate  a  vizat  fără diferenţe orice parte a conflictelor armate: nu numai statele, ci şi actorii non statali, cum ar fi grupurile armate implicate într-un conflict armat intern 210 .
În august 2000, Consiliul de Securitate a atras atenţia asupra faptului că violările  sistematice,  flagrante  şi  generalizate  ale  dreptului  internaţional umanitar şi dreptului drepturilor omului, bineînţeles şi cel referitor la dreptul copilului,  în  situaţiile  de  conflict  armat  ,,pot  să  constituie  o  ameninţare  la adresa păcii şi securităţii internaţionale” 211 .
Această  calificare  ar  permite  teoretic  Consiliului  de  Securitate  să recurgă  la  măsurile  prevăzute  în  articolul  41  din  Carta  Naţiunilor  Unite  în ceea ce priveşte măsurile coercitive pentru a garanta aplicarea dreptului care protejează copiii.
Într-adevăr, în noiembrie 2001, Consiliul de Securitate l-a rugat pe Secretarul  General  să-i  prezinte  o  listă  cu  părţile  conflictelor  armate care  recrutează  sau  folosesc  copii  în  situaţii  în  care  Consiliul  este sesizat  să  intervină 212 .  Prezentarea  acestei  liste,  anexate  la  Raportul 2002  al  Secretarului  General  al  Naţiunilor  Unite  asupra  copiilor  şi
conflictelor armate 213 , a constituit ocazia de a elabora o strategie în mai multe  etape.  Întâi,  Consiliul  va  începe  un  dialog  cu  părţile  conflictelor armate  care  recrutează  şi  folosesc  copii,  în  vederea  elaborării  unor planuri de acţiune ,,clare şi însoţite de un termen limită” pentru a pune capăt  acestei  practici 214 .  Statele  şi  grupurile  armate  menţionate  în  lista anexată raportului Secretarului General, în particular, vor trebui să dea informaţii  asupra  măsurilor  luate  pentru  a  pune  capăt  recrutării  şi utilizării copiilor 215 . Dacă, după examinarea acestor măsuri, Consiliul de Securitate  consideră  insuficient  progresul  făcut,  va  avea  în  vedere ,,luarea   unor   măsuri   potrivite   pentru   a   rezolva   această   problemă, conform Cartei Naţiunilor Unite şi Rezoluţiei 1379 (2001)” 216 .
4. Responsabilitatea penală individuală a recrutorilor 217  Recrutarea şi folosirea copiilor – ca şi crime de război
Analiza de faţă arată că interzicerea recrutării copiilor sub 15 ani şi obligarea lor de a participa direct la ostilităţi este bine stabilită de dreptul internaţional  convenţional  şi  face,  începând  din  acest  moment,  parte  din dreptul  internaţional  cutumiar 218 .  Aceasta  nu  este  de  ajuns,  totuşi,  pentru ca violarea acestor reguli să implice responsabilitatea penală individuală a persoanei care a recrutat copilul sau care l-a utilizat pentru a participa la ostilităţi.  Pentru  ca  responsabilitatea  penală  individuală  să  fie  pusă  în cauză,  este  necesară  stabilirea  existenţei  nu  numai  a  regulilor  primare, care   interzic   comportamentul,   dar   şi   a   regulilor   secundare,   care incriminează violările 219 .
Statutul de la Roma al Curţii Penale Internaţionale- intrat în vigoare la  1  iulie  2002  –  stabileşte  printre  crimele  de  război  care  implică responsabilitatea  penală  individuală,  ,,faptul  de  a  proceda  la  conscripţia sau la înrolarea copiilor cu vârstă sub 15 ani” (în forţele armate, naţionale sau  nenaţionale,  sau  în  grupurile  armate)  ca  şi  faptul  de  ,,a-i  face  să participe activ la ostilităţi” 220 .
Termenii de ,,conscripţie” şi ,,înrolare” 221  înlocuiesc în textul Statutului termenul  ,,recrutare”,  utilizat  în  majoritatea  celorlalte  instrumente  analizate, pentru  a  nu  incrimina  campaniile  de  promovare  a  înscrierii  copiilor  în  şcoli militare 222 .  În  ceea  ce  priveşte  semnificaţia  exactă  a  noţiunii  de  participare ,,activă”  la  ostilităţi,  lucrările  pregătitoare  lasă  să  se  înţeleagă  că  este  mai largă decât cea de participare ,,directă”:
Cuvintele ,,utilizare” şi ,,participare” sunt folosite astfel încât să acopere în acelaşi timp participarea directă la luptă şi participarea activă la activităţi în raport cu lupta, cum ar fi recunoaşterea, spionajul, sabotajul, dar şi folosirea copiilor  ca  momeli,  ca  mesageri  sau  ca  posturi  militare  de  control.  Nu  sunt vizate activităţile care nu au în mod evident nici un raport cu ostilităţile, cum ar   fi   livrarea   proviziilor   alimentare   la   o   bază   aeriană   sau   angajarea personalului  de  serviciu  în  cartierele  rezervate  ofiţerilor  căsătoriţi.  Per  a
contrario,  angajarea  copiilor  drept  comisionari  pentru  a  aproviziona  frontul sau la alte activităţi pe front chiar este acoperită de această terminologie” 223 .
Recrutarea   şi   utilizarea   copiilor   sub   15   ani   sunt   incriminate   de asemenea  şi  de  Statutul  Tribunalului  special  pentru  Sierra  Leone 224 .  Primul proiect  al  Statutului,  propus  Consiliului  de  Securitate  de  către  Secretarul General  al  Naţiunilor  Unite,  condamna,  printre  violările  grave  ale  Dreptului Internaţional  Umanitar,  ,,răpirea  şi  înrolarea  forţată  a  copiilor  sub  15  ani  în forţe sau grupări armate, în vederea participării active la ostilităţi” 225 .  Această formulare,   foarte   restrictivă,   varia   în   raport   cu   Statutul   Curţii   Penale Internaţionale.  Numai  răpirea  copiilor  sub  15  ani  şi  înrolarea  lor  forţată  în forţe sau grupări armate erau condamnate. Participarea copiilor la ostilităţi nu era considerată o crimă per se, ci mai degrabă ca elementul subiectiv (mens rea) al celor două crime precedente. O asemenea alegere se explică, conform Secretarului General, prin ,,caracterul contestabil în dreptul obişnuit al crimei definite în termenii Statutului Curţii Penale Internaţionale” 226 . Prima versiune a  Statutului  condamnă,  deci,  nu  elementele  specifice  unei  noi  crime,  ci  mai degrabă nişte acţiuni care constituiau deja nişte crime în sine 227 .
Înţelesul formulării propuse de Raportul Secretarului General era mult mai  limitat  decât  interdicţia,  în  drept  obişnuit,  a  recrutării  şi  participării directe a copiilor la ostilităţi. De aceea, a provocat mai multe critici. În cele din  urmă,  Consiliul  de  Securitate  a  refuzat  formula  propusă,  pe  care  a înlocuit-o cu cea din Statutul Curţii Penale Internaţionale. Articolul 4 (c) din Statutul Tribunalului special pentru Sierra Leone califica drept violare gravă a dreptului internaţional umanitar faptul de: ,,Conscripting or enlisting children under  the  age  of  15  yers  into  armed  forces  or  groups  or  using  them  to participate actively in hostilities” 228 .
Toate  persoanele  care  sunt  în  prezent  în  aşteptarea  judecăţii  în  faţa Tribunalului  special  au  fost  acuzate  de  crime  de  recrutare  şi  utilizare  a copiilor 229 .
5. Natura cutumiară a crimei
Curtea Penală Internaţională nu are competenţă decât în ceea ce priveşte crimele  comise  după  intrarea  în  vigoare  a  Statutului 230   său,  la  1  iulie  2002. Competenţa ratione temporis a Tribunalului special pentru Sierra Leone, din contră,  se  extinde  la  crimele  comise  începând  cu  30  noiembrie  1996,  adică înainte de intrarea în vigoare a Statutului 231  său. În cazul Tribunalului special pentru  Sierra  Leone,  se  pune,  deci,  problema  de  a  stabili  dacă  crima  de recrutare  şi  de  utilizare  a  copiilor-soldaţi  exista  în  dreptul  internaţional cutumiar la 30 noiembrie 1996.
Problema  este  departe  de  a  fi  teoretică.  Principiul  non-retroactivităţii legii penale cere, de fapt, ca actul acuzat să fie condamnat în drept înainte de momentul  comiterii  sale.  Pe  baza  acestui  principiu,  apărarea  lui  Sam  Hinga Norman  –  Coordonatorul  naţional  al  Forţelor  de  Apărare  Civilă  din  Sierra Leone  în  timpul  conflictului  –  a  contestat  natura  cutumiară  a  crimei  de recrutare   şi   utilizarea   a   copiilor-soldaţi   şi,   în   consecinţă,   competenţa Tribunalului de a judeca anticipat pentru capetele de acuzare care se refereau
la această crimă 232 .
Dacă  este  adevărat  că  existau  deja  exemple  de  practică  a  statelor  în favoarea  incriminării  recrutării  şi  a  utilizării  copiilor-soldaţi  înainte  de noiembrie  1996 233 ,  o  practică  şi  o  opinio  juris  suficientă  pentru  a  stabili  o normă  cutumiară  în  această  problemă  nu  s-a  concretizat  decât  cu  ocazia adoptării Statutului Curţii Penale Internaţionale, la data de 17 iulie 1998 234 . Lucrările  pregătitoare  ale  Statutului  Curţii  arată  un  acord  substanţial  al statelor  în  favoarea  incriminării  unui  comportament  deja  interzis  în  dreptul internaţional 235 .  Anumite  state,  cum  ar  fi  Canada 236 ,  au  recunoscut  în  mod explicit caracterul cutumiar al formulării crimelor adoptate de Statutul de la Roma.
6. Responsabilitatea comandanţilor
Dacă  de  acum  încolo  responsabilitatea  penală  a  unui  individ  care  a recrutat sau folosit un copil cu vârsta sub 15 ani este clar stabilită, nu trebuie să omitem nici responsabilitatea aceleiaşi persoane, în calitatea sa de superior ierarhic al copilului, pentru actele comise de copil 237 . Un copil poate el însuşi să  comită  acte  care  să  constituie  o  infracţiune  gravă  la  dreptul  internaţional umanitar. Dacă, în anumite condiţii, acest copil poate fi responsabil din punct de vedere penal, superiorul său va putea fi, la rândul său, să răspundă pentru actele copilului-soldat 238 .
7.  Responsabilitatea  penală  a  copiilor  a  copiilor-soldaţi  pentru
crime de drept internaţional
Art.26  al  Statutului  Curţii  Penale  Internaţionale  dispune  că  ,,această curte nu are competenţă în cazul unei persoane ce are mai puţin de 18 ani în momentul  comiterii  presupusei  crime”.  Aşa  cum  o  indică  şi  formularea  sa, articolul  vrea  să  delimiteze  competenţa  Curţii  şi  nu  constituie  o  regulă  de drept  internaţional.  Într-adevăr,  responsabilitatea  penală  a  unui  copil  pentru genocid,  crime  împotriva  umanităţii  sau  crime  de  război  nu  este  exclusă,  în
principiu,  de  dreptul  internaţional 239 .    Din  contră,  Convenţia  cu  privire  la drepturile copilului face trimitere la infracţiunile asupra legii penale legate de acţiuni   sau   de   omisiuni   interzise   de   dreptul   internaţional 240 .   Lucrările pregătitoare  ale  Statutului  Curţii  Penale  Internaţionale  arată  că  statele  au adoptat  soluţia  art.26  pentru  a  nu  risca  nici  un  conflict  între  Statut  şi jurisdicţiile  naţionale  în  ceea  ce  priveşte  vârsta  minimă  a  responsabilităţii penale 241 .Citit  în  lumina  principiului  complementarităţii  jurisdicţiei  Curţii  în raport cu jurisdicţiile naţionale, art.26 lasă jurisdicţiilor naţionale sarcina de a judeca minorii.
În  faţa  jurisdicţiilor  naţionale,  copiii-soldaţi  presupuşi  responsabili  de crime  de  drept  internaţional  vor  fi  judecaţi  ca  şi  alţi  copii  în  conflict  cu legea 242 .
Toate normele internaţionale şi regionale privind administrarea justiţiei juvenile vor trebui să fie respectate 243 .
În  particular,  legislaţia  naţională  va  trebui  să  prevadă  o  vârstă  limită, sub  care  copilul  nu  este  responsabil  penal 244 .  În  plus  procedura  în  faţa jurisdicţiei naţionale va trebui să garanteze, inter alia, dreptul de a fi audiat 245 , dreptul de a avea un proces echitabil 246 , dreptul de a fi tratat de către autorităţi şi  instituţiile  special  concepute  pentru  copii  şi  adaptate  nevoilor  lor 247 .  În cadrul unei proceduri de respectare a drepturilor lor, copiii-soldaţi vor putea astfel să facă apel la eventuale circumstanţe atenuante, precum acelea dea fi
fost drogaţi sau constrânşi să acţioneze împotriva voinţei lor 248 . În orice caz, o condamnare  la  pedeapsa  cu  moartea  nu  poate  fi  pronunţată  (nici,  a  fortiori, executată)  în  cazul  persoanelor  care  au  mai  puţin  de  18  ani  în  momentul comiterii infracţiunii 249 .
Vârsta fragedă a copiilor-soldaţi nu este singurul element ce trebuie luat în considerare atunci când se evaluează problema responsabilităţii lor penale. Copiii-soldaţi, cel puţin cei care au mai puţin de 15 ani, sunt în primul rând victimele  unei  crime  de  război,  pentru  motivul  de  a  fi  recrutaţi  şi  folosiţi pentru a participa la ostilităţi. Luând în considerare acest fapt, anumiţi autori susţin că miza judecării copiilor-soldaţi minori de 15 ani va sfârşi prin a-i face victime  pentru  a  doua  oară 250 .  Coerenţa  dreptului  ar  impune  astfel  ca tribunalele naţionale să nu judece decât copiii a căror recrutare şi participare la  ostilităţi  sunt  tolerate  de  dreptul  internaţional 251 .  Această  exigenţă  a coerenţei, împreună cu faptul că aceşti copii cu vârste mai mici de 15 ani nu posedă,  în  general,  o  capacitate  foarte  mare  de  discernământ,  ar  trebui  să determine   legislatorul   naţional   să   fixeze   cel   puţin   la   15   ani   vârsta responsabilităţii penale pentru crime de drept internaţional. Pentru a înlătura copiilor  traumatismul  unei  trimiteri  în  judecată,  anumiţi  autori  sugerează
alternativa unei amnistii, aplicabilă exclusiv copiilor şi însoţită de un program de reabilitare 252 .
Totuşi, se pare că un alt gen de consideraţii trebuie făcut înaintea celor deja  precizate.  Ca  regulă  generală,  dreptul  internaţional  nu  apreciază  că procedura judiciară este cea mai bună soluţie pentru comportamentul copiilor suspectaţi,  acuzaţi  sau  învinuiţi  de  infracţiuni  ale  legii  penale 253 .  Proceduri extrajudiciare, precum programele comunitare, în special de supraveghere şi orientare  temporară 254 ,  pot  să  răspundă  mai  bine  imperativului  interesului copilului, chiar şi în cazul delictelor celor mai grave 255 .
Într-adevăr, mecanismele care pot fi puse în aplicare începând cu a doua zi  a  unui  conflict  armat  pentru  a  trata  violările  dreptului  internaţional Umanitar  comise  eventual  nu  trebuie  să  aibă  neapărat  un  caracter  exclusiv judiciar.  Reconcilierea  şi  prevenirea  viitoarelor  violări  pot  fi,  de  asemenea, prevăzute    de    mecanismele    nonjudiciare,    complementare    procedurilor judiciare,  precum  o  comisie  a  adevărului  şi  reconcilierii,  un  sistem  de reparaţii,  ritualuri  tradiţionale,  etc. 256 .  Se  pare  că  acest  tip  de  mecanisme nonjudiciare poate realiza aceleaşi scopuri ale justiţiei şi ale pacificării sociale precum   munca   tribunalelor,   asigurând   în   acelaşi   timp   readaptarea   şi reintegrarea copiilor-soldaţi.
Suferinţele  enorme  pe  care  le  îndură  copiii  nu  rezultă  din  inadecvarea dreptului umanitar la conflictele armate, ci din necunoaşterea acestui drept şi din  violările  deliberate  al  căror  obiect  îl  constituie  el.  În  alte  cuvinte  spus, aceste suferinţe nu fac decât să demonstreze până la ce punct este dificil de a obţine  ca  părţile  la  un  conflict  să  se  conformeze  dispoziţiilor  dreptului umanitar şi ca oamenii politici, forţele armate şi publicul larg să-şi manifeste
clar  voinţa  de  a  asigura  respectarea  lui.  De  asemenea,  elaborarea  unor  noi instrumente   juridice 257 internaţionale,   adecvate   tipologiei   conflictologice actuale  şi  mai  mult  garantarea  lor,  precum  şi  sancţionarea  celor  vinovaţi  de încălcările aduse, constituie un demers de durată pe care trebuie să şi-l asume întreaga comunitate internaţională 258 .
Edificarea şi susţinerea unui comportament moral al militarilor în ceea ce-i  priveşte  pe  copii  este  ca  şi  garantarea  aplicării  principiilor  şi  normelor dreptului conflictelor armate, o întreprindere de durată, necesitând cunoaştere şi  voinţă  de  respectare,  instruire  şi  antrenament.  Deşi  statele  au  ratificat instrumentele  respective,  unele  dintre  ele  manifestă  opoziţie  faţă,  spre exemplu,  de  mărirea  vârstei  de  recrutare,  având  în  vedere  tradiţiile  şi cutumele naţionale; ca să nu mai spunem că pragul maturităţii, ca şi ideea că militarii contribuie la evoluţia societăţii, variază de la o ţară la alta. Oricum, standardele   umanitare   ale   actualului   drept   al   conflictelor   armate   sunt recunoscute  universal  astfel  încât  combatanţii  pot  să  gândească  la  faptul  că trebuie să se comporte faţă de copiii altora aşa cum ar dori să facă adversarii lor faţă de proprii copii.
203  Maria Teresa Dutli, op. cit. p.461. Ne putem întreba dacă slăbiciunea standardului Convenţiei asupra drepturilor  copilului  are  consecinţe  asupra  regulilor  aplicabile  conflictelor  armate  care  nu  sunt internaţionale. Trei elemente justifică un răspuns negativ. Mai întâi, caracterul lex specialis al dreptului internaţional umanitar raportat la dreptul relativ al drepturilor omului. Apoi, trimiterea la reguli de drept internaţional umanitar conţinută în paragraful 1 al art.38 din Convenţia asupra drepturilor copilului. În fine,  clauza  de  salvare  din  art.41,  care  trimite  la  alte  dispoziţii  eventual  mai  avantajoase  decât standardele minimale ale Convenţiei asupra drepturilor copilului (,,Nici una din dispoziţiile prezentei Convenţii nu afectează dispoziţiile mai propice pentru realizarea drepturilor copilului care pot figura: a) în  legislaţia  unui  stat-parte;  sau  b)  în  dreptul  internaţional  în  vigoare  pentru  acel  stat”).  Dispoziţia aplicată  va  fi  4(3);  va  fi  deci  cea  care  va  oferi  protecţia  cea  mai  extinsă  copilului.  A  se  vedea,  de asemenea: Ann Sheppard, ,,Child soldiers: is the optional protocol evidence of an emerging straight 18  consensus?”, The International Journal of Children’s Rights, vol.8, 2000, p.43.
204  Ibidem.
205  ,,Statele-Părţi iau toate măsurile posibile pentru a veghea ca membrii forţelor lor armate care nu  au  încă  vârsta  de  18  ani  să  nu  participe  direct  la  ostilităţi.”  Protocolul  facultativ  raportat  la Convenţia asupra drepturilor copilului privind implicarea copiilor în conflictele armate, adoptat de către Adunarea Generală în Rezoluţia 54/263 din 25 mai 2002.
206   Se  pot  formula  îndoieli  cu  privire  la  această  distincţie,  ţinând  cont  de  faptul  că  starea  de necesitate  cu  care  copilul  se  poate  confrunta  este  de  natură  să  relativizeze  ideea  de  ,,recrutare voluntară”. Copiii străzii, orfanii, copiii deplasaţi sau alţi copii separaţi de familiile lor trăiesc în situaţii  precare,  la  care  înrolarea  poate  constitui  un  remediu  imediat.  Angajarea  aduce  un  venit financiar, stabilitate, iluzia unei protecţii, un statut social. Bugnion, op.cit. p.262-263. A se vedea, de asemenea, articolul lui Rachel Brett în ,,Revista Internaţională a Crucii Roşii”.

